Upin & Ipin: Jeng Jeng Jeng!

Upin & Ipin: Jeng Jeng Jeng! adalah sebuah filem aksi langsung animasi bertutur dalam Bahasa Melayu dari Malaysia yang diarahkan oleh Ainon Ariff dan Erma Fatima, menampilkan Aisyela Putri, Puteri Balqis, Dato' Awie, Sara Ali, Dato' Remy Ishak dan Gambit Saifullah, sebagai antagonis utama dalam filem ini. Filem ini diterbitkan oleh Les' Copaque Production dengan kerjasama KRU Studios dan ditayangkan di pawagam Malaysia bermula 24 November 2016.

Upin & Ipin: Jeng Jeng Jeng! diarah oleh Erma Fatima bersama Hajjah Ainon Ariff, penerbit siri Upin & Ipin, dan diedarkan oleh Primeworks Studios. Ia mula ditayangkan di 121 buah pawagam di seluruh Malaysia mulai 24 November 2016.

Sinopsis
Aqish ialah seorang anak yatim yang setia meminati Upin dan Ipin, suka melukis dan menggantung gambar Upin dan Ipin, bahkan suka berangan-angan berkawan dengan watak-watak Upin dan Ipin. Pada suatu hari, nasib malang melanda Aqish apabila rumah anak yatim dan tanah yang didudukinya bakal dijual kepada pihak luar, memungkinkan Aqish kehilangan tempat untuk bergantung. Duka Aqish begitu menyentuh perasaan sehingga watak-watak Upin dan Ipin dalam lukisan pun terasa dan mereka pun muncul ke dalam dunia Aqish dalam bentuk watak hidup untuk menghiburkan dan menemani Aqish dalam menghadapi dugaan.

Pelakon
 Puteri Balqis sebagai Aqish, watak utama
 Asyiela Putri & Nur Fathiah Diaz sebagai Upin & Ipin (suara)
 Sara Ali sebagai Noreen, penjaga rumah anak yatim
 Gambit Saifullah sebagai Zaman, tuan tanah rumah anak yatim
 Dato' Awie sebagai dirinya sendiri
 Dato' Remy Ishak sebagai Bo, sahabat Awie
 David Teo sebagai Mr. Lavid, penerbit syarikat rakaman (penampilan khas)
 Burhanuddin Md Radzi sebagai Penerbit Awie
 Dato' Rahim Razali sebagai Haji Makmur
 Mak Wan sebagai Mak Chom
 Qistina Raisah sebagai Mimi
 Ben Ladin sebagai Syafiq
 Danish Hazriq (pelakon tambahan)

Sambutan

 Jualan tiket 
Filem Upin & Ipin: Jeng Jeng Jeng! ditayangkan di sebanyak 121 pawagam di seluruh Malaysia pada minggu pertama tayangannya. Untuk hujung minggu pertama (24-27 November) diumumkan kutipan tiket sejumlah RM3 juta. Ini termasuk RM500,000 pada hari pertama sendiri. Filem ini menduduki tangga nombor dua dalam carta kutipan tiket pawagam Malaysia pada minggu pertamanya.

 Ulasan 
Filem ini menerima ulasan rata-rata positif daripada pengulas akhbar. Bibi Nurshuhada Ramli dari New Straits Times mengulas bahawa Jeng Jeng Jeng! berjaya menggabungkan platform animasi dan aksi sebenar hingga babak Aqish bermain dengan Upin dan Ipin kelihatan realistik, tetapi mengeluh tentang penceritaan yang tidak menepati cita rasa dirinya. Angelin Yeoh untuk The Star pula memberikan markah 6/10 dengan meluahkan rasa tidak sangka bahawa filem ini mengisahkan kesanggupan menggadaikan maruah demi wang, bahkan harusnya digelar Upin & Ipin: Jagat.

Rujukan

Pautan luar


Kategori:Filem 2016
Kategori:Filem animasi Malaysia
Kategori:Filem bahasa Melayu
Kategori:Filem Malaysia tahun 2016
Kategori:Filem Upin & Ipin
Kategori:Filem terbitan Les' Copaque Production